09/02/2011 | Administración LocalMunicipal
Oleiros
Persoal
Publicación para notificación

Intentada a notificación a Manuel Cipriano Cocera Prisacariu (D. N. I. nº 33.306.790 – F), sen poderse practicar, da resolución de data 20/12/2010, da reclamación presentada por el e outro participante no procedemento selectivo de policías locais do Concello polo sistema de mobilidade, e de acordo co artigo 59 da Lei 30/1992, do 26 de novembro, procédese á súa publicación, extractados os datos persoais do interesado e doutro reclamante: Vista a reclamación (numerada no rexistro de entrada municipal como 2010022777) presentada, xunto con outra no mesmo senso, por Manuel Cipriano Cocera Prisacariu, provisto de D. N. I. núm.33.306.790- F, contra a listaxe provisional de admitidos e excluídos aprobada pola resolución numerada como 5227 da primeira tenencia de alcaldía do Concello de Oleiros do 19 de novembro de 2010 ( B. O. P. da Coruña núm.225, do 25 de novembro). A responsable da área de Persoal e RR. HH. do Concello emite informe en data 20/12/2010 sobre o particular no que se basea aesta resolución das reclamacións presentadas. Resolveranse ambas reclamacións nun único escrito polo seu carácter análogo en relación ao obxecto de reclamación dado que, en ambos casos, se lles require a presentación de certificación expedida polo secretario do Concello no que presta servizos, das anotacións sobre sancións disciplinarias no seu expediente ou, no seu caso, a ausencia das mesmas e certificación do vencello concreto co que prestou servizos nos distintos períodos. Ambos interesados tras a exposición das súas alegacións – idénticas tamén na forma e no fondo-que inclúen distintas consideracións sobre a non obrigatoriedade da achega da dita documentación –idénticas tamén na forma e no fondo- solicitan a súa inclusión como admitidos na citada listaxe en base ás citadas consideracións. Efectivamente como ambos sinalan, nas bases xerais e específicas reguladoras do proceso selectivo de referencia non figura expresión algunha acerca da certificación sobre sanción disciplinarias se ben o artigo 10.1 do decreto 94/1991, do 20 de marzo, polo que se aproba o regulamento de réxime disciplinario dos funcionarios da Administración da Comunidade autónoma de Galicia expresa que “os funcionarios sancionados con traslado con cambio de residencia non poderán obter novo destino por ningún procedemento na localidade desde a que foron trasladados.”. Aínda que, certamente, si é verdade que coa manifestación do funcionario de que cumpre con todos os requisitos de acceso neste suposto sería suficiente para declaralo admitido a fin da comprobación ulterior que se realizara de superar o proceso selectivo, iso non resulta aplicable no canto da certificación de servizos prestados na que se debe indicar de xeito obrigado a natureza funcionarial con expresión de se esta é como funcionario en prácticas, interino ou de carreira de xeito inequívoco dado que a extensión no tempo destes servizos será obxecto de avaliación no concurso do proceso selectivo. de análoga forma a como se completa un Anexo I oficial para os efectos de recoñecemento de servizos no que debe constar de feito expreso non cabendo a interpretación por parte do órgano avaliador a situación laboral do traballador daquilo non expresado fehacientemente. Por conseguinte, en ambos casos, se acollen as pretensións dos reclamantes no canto da non obriga de presentación do certificado de sancións desestimándoas no relativo a acreditación da natureza da relación funcionarial que deberán acreditar no prazo de tres días hábiles a partir do seguinte ao de repeción da notificación da resolución desta reclamación para os efectos de inclusión na listaxe definitiva de admitidos e excluídos no procedemento de referencia, en caso contrario, producirase a súa inadmisión en base ao incumprimento de requisitos en orde a súa participación. Para os efectos oportunos Oleiros, 26 de xaneiro de 2011 A PRIMEIRA TENENTE DE ALCALDE DELEGADA DE INTERIOR Asdo. Mª José Varela Neira